ครับ ตอนที่ผมมีอะไรกันกะแฟนผมเสร็จแล้วผมให้แฟนผมกินยาคุมฉุกเฉิน 2 เม็ด พร้อมกันที่เดียว ปกติ1 สัปดาห์ ก็จะมา แต่ตอนนี้ 1 สัปดาห์ 4 วัน ก็ยังไม่มาเลยครับ ผมยังไม่พร้อมที่จะมีบุตรครับ ผมต้องทำยังไงดีให้ แฟนผมเมนมาครับ
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งเลือดที่ออก ถือเป็นผลข้างเคียงจากยา ไม่ใช่ประจำเดือนจริงๆ แต่บางรายอาจไม่มีเลือดออกก็ได้ หรือหากเคยทานแล้วมีเลือดออก ก็ไม่จำเป็นว่าการทานในครั้งต่อๆ ไป จะต้องมีเลือดออกเหมือนกัน และการมีหรือไม่มีเลือดออก ก็ไม่ได้เป็นการบอกว่าจะมีการตั้งครรภ์เกิดขึ้นหรือไม่ค่ะดังนั้น การที่ทานยาคุมฉุกเฉินไปแล้ว 1 สัปดาห์ แล้วไม่มีเลือดออก ก็ไม่ได้หมายความว่าจะต้องมีการตั้งครรภ์เกิดขึ้นแต่อย่างใดค่ะ หลังจากนี้ ควรรอดูว่าประจำเดือนจริงๆ ที่ควรจะมานั้น ได้มาตามกำหนดหรือไม่ หากไม่มา จึงค่อยตรวจหาการตั้งครรภ์ดูค่ะ หรือให้ตรวจหาการตั้งครรภ์หลังจากที่มีเพศสัมพันธ์ไปแล้ว 2 สัปดาห์ค่ะหากจะมีเพศสัมพันธ์บ่อยๆ และยังไม่พร้อมที่จะตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ